CELEX: C2004/262/70
Language: da
Date: 2004-10-23 00:00:00
Title: Sag T-293/04: Sag anlagt den 9. juli 2004 af Guy Tachelet mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/37
            
         Sag anlagt den 9. juli 2004 af Guy Tachelet mod Kommissionen for De Europæiske Fællesskaber
   (Sag T-293/04)
   (2004/C 262/70)
   Processprog: fransk
   Ved De Europæiske Fællesskabers Ret i Første Instans er der den 9. juli 2004 anlagt sag mod Kommissionen for De Europæiske Fællesskaber af Guy Tachelet, Rijmenam (Belgien), ved avocat Nicolas Lhöest, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Ansættelsesmyndighedens afgørelse af 2. september 2003 annulleres for så vidt som:
               
                           —
                        
                        
                           Kommissionen ikke har tildelt sagsøgeren en anciennitetsforbedring på 48 måneder på tidspunktet for hans ansættelse.
                        
                     
                           —
                        
                        
                           Kommissionen ikke har genoprettet sagsøgerens karriere i lønklasse ved at fremrykke datoen for hans forfremmelse til lønklasse B3 og ved i givet fald at tildele ham en forfremmelse til lønklasse B2 (nu B*8).
                        
                     
                           —
                        
                        
                           Kommissionen ikke har foretaget en sammenligning af fortjenester for de forfremmelsesår, på grundlag af hvilke sagsøgeren er blevet forfremmelsesværdig til lønklasse B3.
                        
                     
         
               —
            
            
               Ansættelsesmyndighedens udtrykkelige afvisning den 16. marts 2004 af sagsøgerens klage (R/714/03) annulleres om nødvendigt.
            
         
               —
            
            
               Kommissionen tilpligtes at betale en erstatning, som foreløbigt fastsættes til 125 000 EUR, såfremt det er umuligt for denne at genoprette sagsøgerens karriere i lønklasse.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren, som blev indplaceret i lønklasse B5, løntrin 3, ved hans ansættelse i oktober 1995, har anfægtet ansættelsesmyndighedens afgørelse om ved ændringen af indplaceringen at fastsætte denne til lønklasse B4, løntrin 2, og ikke til lønklasse B4, løntrin 3, om ikke at genoprette hans karriere, og om ikke at foretage en sammenligning af fortjenester for de forfremmelsesår, på grundlag af hvilke sagsøgeren er blevet forfremmelsesværdig til lønklasse B3.
   Sagsøgeren har til støtte for sine påstande gjort gældende:
   
               —
            
            
               at der med hensyn til ancienniteten på løntrin på tidspunktet for ansættelsen er sket tilsidesættelse af Kommissionens afgørelser af 6. juni 1973 og 1. september 1983 vedrørende de kriterier, der finder anvendelse ved udnævnelse i lønklasse og indplacering på løntrin ved ansættelsen, af vedtægtens artikel 5, stk. 3, og af lighedsprincippet, samt af forpligtelsen til at begrunde retsakter.
            
         
               —
            
            
               at der for så vidt angår afslaget på at genoprette hans karriere er sket tilsidesættelse af vedtægtens artikel 5, stk. 3, og artikel 45.